Стефан Караджово
Стефан Караджово е село в Югоизточна България, област Ямбол, община Болярово.

География 
Намира се на 40 км от Ямбол, на 11 км от гр. Болярово и на 65 км от Бургас. Разположено е върху северните склонове на Странджа планина.

Климатът на селото е преходно-континентален със средиземноморско влияние. Лятото е горещо, зимата е мека, пролетта настъпва рано – към края на февруари, а топлата и слънчева есен докъм средата на декември. Облачността и валежите са умерени, относителната влажност на въздуха е под умерената, мъгливостта е слаба, продължителността на слънчевото греене е значително. Посочените климатични особености са характерни за крайните южни райони на страната, които обуславят мек, щадящ климат за организма през пролетта, есента и зимата и сухо и горещо време през летните месеци.

История 
Старото име на селото е Ичме, което идва от турската дума за „горчив“, какъвто типичен вкус има местната вода.

Забележителности 
 Читалище „Стефан Караджа“
 Къща музей на Стефан Караджа.
 Минерални извори

Редовни събития 
 Ежегоден селски събор, който се провежда на 24 май.

Личности 
 Родени
 Стефан Караджа (1840 – 1868), революционер

Други 
Връх Стефан Караджа на Антарктическия полуостров е наименуван на селото.

Легенди и предания 
Една от легендите на селото е свързана с прословутия „Крастав кладенец“. Името му идва от това, че самата вода лекува всякакви кожни нарушения. Легендата гласи, че в миналото стадо овце се е разболяло от краста и стопанинът им решил да ги потопи в извора насред полето. Животните оздравели след няколко дни.

Сега „Краставият кладенец“ е оформен като басейн, с малък параклис и място за отдих. На около 3 км от селото се намира невероятна ловна хижа, разположена в живописен район с девствена гора и много вирове.

Източници

Външни препратки 
Стефан Караджово 

Села в област Ямбол
Населени места в община Болярово
Обекти, наречени на Стефан Караджа